ბანფილდი (საფეხბურთო კლუბი)

ბანფილდი (საფეხბურთო კლუბი)
ბანფილდი — არგენტინული საფეხბურთო კლუბი ქალაქ ბანფილდიდან. ჩამოყალიბდა 1896 წლის 21 იანვარს. ასპარეზობს არგენტინის პრიმერა დივიზიონში. კლუბმა ერთხელ მოიპოვა არგენტინის ჩემპიონობა (2009), ხოლო ორჯერ (1951, 2005) ქვეყნის ვიცე-ჩემპიონი გახდა. „ბანფილდი“ ამჟამად არსებულ კლუბთაგან არგენტინის ადრეული სამოყვარულო ჩემპიონატების მონაწილე ერთ-ერთი პირველ საფეხბურთო კლუბს წარმოადგენს.
ისტორია
1880-იანი წლების მეორე ნახევრიდან ბუენოს-აირესიდან სამხრეთით თოთხმეტიოდე კილომეტრის მანძილზე მდებარე, იმ დროისთვის სოფლის ტიპის დასახლება ბანფილდში ანგლოსაქსონური წარმოშობის საკმაოდ ბევრი ოჯახი დაფუძნდა, რომელთაც თავიანთი საზოგადოებრივი ცხოვრების ვიქტორიანული წესითა და ინგლისური ვილების სტილში აგებული სახლებით — ბანფილდს წმინდა ბრიტანული ელფერი შესძინეს.
კლუბის ისტორია სათავეს 1896 წლის 21 იანვრიდან იღებს, როდესაც ბანფილდში მცხოვრებ ინგლისელ კომერსანტთა და პროფესიონალთა ჯგუფმა საფეხბურთო კლუბის დაფუძნება გადაწყვიტა ამავე სოფლის სახელწოდებით. ცნობილია, რომ ბანფილდის დასახელება 1873 წელს გახსნილი რკინიგზის სადგურის სახელწოდებიდან მომდინარეობს, რომელსაც თავის მხრივ სახელი ბუენოს-აირესის სამხრეთ რკინიგზის კომპანიის პირველი მმართველის ინგლისელი ედვარდ ბანფილდის პატივსაცემად ეწოდა.
კლუბის დამფუძნებელთა ჯგუფის სათავეში იდგნენ დანიელ კინგსლენდი და ჯორჯ ბარტონი, შესაბამისად — კლუბის პირველი პრეზიდენტი და პირველი ვიცე-პრეზიდენტი. დანიელ კინგსლენდის ძირითად საქმიანობას დიდ ბრიტანეთში საქონლის ხორცის ექსპორტი წარმოადგენდა, ხოლო კემბრიჯის უნივერსიტეტის დიპლომის მქონე ჯორჯ ბარტონი — საბუღალტრო საქმიანობით იყო დაკავებული.
კლუბის მესვეურთა თვალსაზრისით ბანფილდის საზოგადოებრივ ცხოვრებაში კლუბს წმინდა სპორტულ დატვირთვაზე მეტად სოციალური როლი უნდა ეკისრა, კლუბის ისტორიის მკვლევართა გადმოცემის მიხედვით, გარკვეულწილად ამითაც აიხსნება ის უჩვეულო ფაქტი, რომ კლუბის დაფუძნებიდან მეხუთე დღეს — 1896 წლის 26 იანვარს, მაყურებელმა პირველად იხილა არა საფეხბურთო მატჩი, არამედ — კრიკეტის, სპორტის იმ სახეობის თამაში, რომლის დიდი გულშემატკივარიც იყო „ბანფილდის“ პირველი პრეზიდენტი კინგსლენდი.
კლუბის პირველ სათამაშო მოედნად გამოიყო პირუტყვის საძოვრად განკუთვნილი მდელო, რომელიც რკინიგზის სადგურიდან ჩრდილოეთით ორი კვარტლის იქით, სარკინიგზო ლიანდაგების აღმოსავლეთ მხარეს მდებარეობდა.
კინგსლენდის პრეზიდენტობის პერიოდში კლუბში კრიკეტი პრიორიტეტულ სპორტის სახეობად რჩებოდა, ხოლო ფეხბურთი მეორე პლანზე იყო გადაწეული. უმთავრესად, ამ გარემოებას უკავშირებენ 1897 და 1898 წლების საფეხბურთო ჩემპიონატებში „ბანფილდის“ უფერულ გამოსვლებს.
1899 წელს კინგსლენდი პრეზიდენტის პოსტზე ფეხბურთის დიდმა მოყვარულმა, პროფესიით ბუღალტერმა — ალფრედ ჯონ გუდმა შეცვალა. იმავე წელს გაიმართა პირველი ჩემპიონატი არგენტინის მეორე დივიზიონის მონაწილე გუნდებს შორის, სადაც „ბანფილდმა“ ალექსანდრ უოტსონ ჰატონის English High School-ის საფეხბურთო გუნდს ერთი ქულით გაასწრო და ჩემპიონობა მოიპოვა.
ამ მიღწევით „ბანფილდი“ არგენტინის ფეხბურთის ასოციაციის მიერ ორგანიზებულ საფეხბურთო პირველობებზე ამჟამად მოასპარეზე კლუბებს შორის ერთადერთ კლუბად რჩება, ვინც ქვეყნის ჩემპიონობის მოპოვება ჯერ კიდევ XIX საუკუნეში შეძლო.
ფეხბურთელები
შემადგენლობა 2019–2020
2020 წლის 28 მარტის მონაცემებით
მიღწევები
პრიმერა დივიზიონი
ჩემპიონი: 2009
ვიცე-ჩემპიონი (2): 1951, 2004–05
პრიმერა B ნასიონალი
ჩემპიონი (3): 1992–93, 2000–01, 2013–14
პრიმერა B მეტროპოლიტანა
ჩემპიონი (6): 1899, 1900, 1919, 1939, 1946, 1962, 1973
ცნობილი ფეხბურთელები
ხორხე ალკალდე (1943–1945)
ერმინიო მასანტონიო (1944)
გუსტავო ალბელია (1945–51, 1955–56)
ხუან ხოსე პისუტი (1947–1950)
ელისეო მოურინიო (1948–1952)
ერნესტო ალვარესი (1948–56)
ოსკარ ლოპესი (1960–65, 1970–71)
მარიო ნორბერტო ჩალდუ (1961–65)
ნორბერტო რაფო (1961–66)
სერხიო ვასკესი (1966)
ხოსე რამოს დელგადო (1966–67)
ხოსე სანფილიპო (1966–67)
ხორხე კარასკოსა (1967–69)
რიკარდო ლა ვოლპე (1971–75)
სილვიო სოტელო (1971–78)
ექტორ ვეირა (1974)
კარლოს ბუტისე (1981–82)
დანიელ დელფინო (1988–90, 91–93, 95–96)
ხავიერ სანგინეტი (1990–93, 1994–08)
ხავიერ სანეტი (1993–95)
ანხელ კომისო (1993–96)
ხულიო კრუსი (1993–96)
ნესტორ ლორენსო (1994–95)
პაბლო პასი (1995–96)
გუიდო ალვარენგა (1995–96)
პედრო სარაბია (1996–97)
ვალტერ პელეტი (1996–97)
კრისტიან ლუკეტი (1996–2002, 2005–10)
მაურო კამორანესი (1997–98)
ანდრეს სან-მარტინი (1997–99, 2002–05)
კარლოს ლეები (1997–2002)
ხოსე ლუის სანჩესი (1999–2005)
დანიელ ბილოსი (2000–05, 2009)
კრისტიან ლეივა (2001–02, 03–06, 12–14)
ჟოსემირ ლუხამბიო (2001–02, 2005–07). Goleada del Taladro a river con 3 goles de Lujambio, provocando asi la renuncia de Astrada como dt de river. გამოქვეყნების თარიღი: 10 აპრ. 2012.
ხულიო ბარასა (2001–11)
მარკოს გალარსა (2002–09, 2012–13)
როდრიგო პალასიო (2003–04)
ხორხე ნუნიესი (2003–04)
გაბრიელ პალეტა (2005–06)
ვალტერ ერვიტი (2008–10, 14–17)
ხამეს როდრიგესი (2008–10)
სებასტიან ფერნანდესი (2008–10)
სანტიაგო სილვა (2009, 2016)
რესურსები ინტერნეტში
კლუბის ოფიციალური საიტი
კლუბის არაოფიციალური საიტი
კლუბის ისტორია
Contracara digital – Unidos x Banfield
სქოლიო
არგენტინის საფეხბურთო კლუბები